600 KM NAD ZEMELJSKIM POVRŠJEM
TEMPERATURA NIHA MED +126 IN -100 STOPINJAMI CELZIJA
NIČESAR NI, KAR BI PRENAŠALO ZVOK
NI ZRAČNEGA TLAKA
NI KISIKA
ŽIVLJENJE V VESOLJU NI MOGOČE
GRAVITACIJA
Prosim, potrdite, da ste končali z odstranjevanjem DMA-jev
na nadomestnem pokrovu ena in dva.
DMA M-1, M-2, M-3 in M-4 so odstranjeni.
Dobro. Potrjujem, Explorer.
Dr. Stone, tukaj Houston.
Zdravstvena ekipa je zaskrbljena zaradi vašega EKG-ja.
Dobro se počutim, Houston. -Zdravniki se ne strinjajo.
Občutite slabost? -Nič bolj kot običajno, Houston.
Diagnostika je v zelenem.
Povezava do komunikacijske kartice je pripravljena za sprejem podatkov.
Če bo delovala, ko bomo jutri pristali, plačam rundo.
Dogovorjeno. Ne pozabite, Houston ima najraje margarite.
Zaganjam komunikacijsko kartico. Prosim, potrdite povezavo.
Negativno, ne dobivamo nobenih podatkov.
Počakajte, Houston. Ponovno bom zagnala kartico. -Čakamo.
Houston, slab občutek imam glede te misije.
Prosim, pojasni. -Prav, poslušajte.
Bilo je leta 1996. Tu zgoraj sem bil 42 dni.
Vsakič, ko sem preletel Teksas, sem pogledal dol,
vedoč, da ga. Kowalski gleda gor in misli name.
Šest tednov sem ji dol pošiljal poljubčke.
Ko pa smo pristali v Edwardsu, sem zvedel,
da je pobegnila z nekim odvetnikom.
Vrgel sem svoje stvari v avto in se napotil v... -Tijuano.
To zgodbo že poznamo.
Kolikor se Houston spomni, se je odpeljala s tvojim GTO '74.
Tehniki želijo status goriva novega nahrbtnega reakcijskega pogona.
Goriva je še za 5 ur leta. Porabljenega je 30%.
Čestitke tehnikom.
Razen manjše napake pri ponastavitvi vzdolžne osi
zadeva odlično deluje.
Tehniki se zahvaljujejo.
Povejte jim, da imam še vedno raje svojo Corvetto '67.
Ko smo že pri tem, poznate… -Poznamo zgodbo o Corvetti, Matt.
Tehniki tudi? -Še posebej oni.
Pogrešali te bomo, Matt.
Zagon komunikacijske kartice v teku. -Hvala, doktorica.
Shariff, kakšen je tvoj status?
Skoraj gotov. Menjavam baterijska modula A-1 in C.
Bi lahko bil malce bolj natančen?
Nejasne ocene povzročajo Houstonu tesnobo.
Ne, Houston. Ne skrbite.
Tesnoba ni dobra za srce.
Sistem je pripravljen za ponoven zagon.
Hubblov teleskop vključen. Nadgradnja popolnoma delujoča.
Aplavz, ki ga slišiš, je namenjen tebi, Shariff.
Čestitke. Oddahni si in si vzemi preostanek dneva prosto.
Matt, morda vidiš, kaj specialist misije Shariff počne tam zgoraj?
Videti je, kot bi plesal neke vrste Macareno.
Vsaj zdi se mi tako.
Dr. Stone, Houston.
Zdravniki pravijo, da vam je temperatura padla na 35,9,
srčni utrip pa povišal na 70.
Kako se počutite? -Houston, dobro sem.
Obdržati kosilo v želodcu pri ničelni gravitaciji je težje,
kot bi si mislil.
Dr. Stone, zdravniki sprašujejo ali se želite vrniti v Explorer.
Negativno. Tukaj smo že teden dni, Houston. Zaključimo s tem.
Kartica je aktivirana.
Negativno.
Bojim se, da na naši strani nič ne sprejemamo.
Poskusite ponovno. -Ne, še vedno nič.
Houston, lahko, prosim, ugasnete to glasbo? -Kowalski?
Seveda.
Hvala, Kowalski.
Kaj pa zdaj, Houston? -Negativno.
Je možno, da si Houston napačno razlaga podatke?
Nobenih podatkov ne sprejemamo.
Tehniki predlagajo, da pogledate
ali je katera od komponent poškodovana.
Bom pogledala.
Kaj imamo tukaj?
Nobena od komponent ni videti poškodovana.
Napaka mora biti na plošči za komunikacijo.
Res je videti tako.
Tehniki priznavajo, da ste nas opozorili, da bi lahko prišlo do tega.
To je najboljše opravičilo, ki ga lahko pričakujete od njih.
Morali bi vas poslušati, doktorica.
Kot kaže, bomo morali improvizirati.
Sem že pri tem. -Kako dolgo mislite, da bo trajalo?
Eno uro. -Odlično.
Namestitev vašega sistema v Hubble je namen te misije,
zato cenimo vašo potrpežljivost, doktorica.
Kowalski, vemo, da se ne meniš za te stvari, ampak toliko, da veš,
zamuda ne bo tako dolga, da bi lahko potolkel
rekord Anatolija Solovjeva v dolžini sprehodov po vesolju.
Videti je, da boš... -Za 75 minut prekratek?
Nikoli nisem pomislil na to.
Matt, bilo mi je v čast. -Meni tudi, Houston.
Uživaj v zadnjem sprehodu.
Imam dovoljenje, da pomagam dr. Stoneovi odstraniti ploščo?
Pomoč bi bila dobrodošla. -Imaš dovoljenje.
Hvala, Houston.
Se lahko pridružim zabavi? -Seveda. -Kako se počutite?
Kot čivava v centrifugi.
Naporen teden je bil.
Če vam bo v tolažbo, izkašljal sem vse razen ledvic,
ko sem bil prvič tukaj gor.
Sranje!
Oprostite.
Vajena sem delati v kletnem laboratoriju bolnišnice,
kjer stvari padejo na tla. Hvala.
Vi ste tukaj genij, jaz sem samo šofer.
Genij bom, če mi bo uspelo to ploščo inicializirati v naslednji uri.
Explorer, tukaj Houston. -Govorite, Houston.
NORAD poroča, da je raketni izstrelek zadel ruski satelit.
Zaradi eksplozije je nastal oblak razbitin,
ki kroži v orbiti z 32.000 km/h.
Trenutna smer razbitin se ne prekriva z vašo tirnico.
Obvestili vas bomo o spremembah. -Sprejeto, Houston.
Nas bi to moralo skrbeti?
Naj kar fantje spodaj skrbijo namesto nas.
Explorer, vključite roko in jo usmerite v tovorno cono.
Pripravite se za premik roke.
Zdaj, ko delate za NASA, kako se vam zdi?
Kot bi zmagali na lotu, kaj?
Bila sem vesela, da niso zmanjšali sredstev za moje raziskave.
Kako dolgo ste se usposabljali? -Šest mesecev.
Vključno s prazniki? -Ja.
Kaj je pravzaprav ta sistem za opazovanje? -Nič, Matt.
Samo nekaj novih oči za opazovanje roba vesolja.
Dizajniran je za uporabo v bolnišnicah,
tole tu pa je prototip.
Pripravite se na spenjanje.
Prototipov ne financirajo, čeprav imate tako lepe modre oči.
Moje oči so rjave.
Trenutno so krvavo rdeče.
Kowalski!
Ali ni to čudovito?
In če pomisliš, da je študiral na Harvardu?
Nekaj je treba priznati,
razgled je enkraten.
Kaj je vam všeč tukaj gor?
Tišina.
Lahko bi se navadila nanjo.
Krasno.
Houston, kot kaže, je plošča za komunikacijo pokvarjena.
Imam dovoljenje, da prevežem na pomožno?
Vi ste strokovnjak, doktorica. Odločitev je vaša.
Houston, slab imam občutek glede te misije. -Prosim, razloži.
Isti občutek sem imel na karnevalu Mardi Gras leta 1987.
Potrjujemo.
Presenetljivo, nadzorni center še ni slišal te zgodbe. Prosim, nadaljuj.
Bilo je prvega dne, ko sem se drenjal po ulici Bourbon
in iskal sestro svojega prijatelja.
Ulice so bile polne ljudi. Mislil sem, da je nikoli ne bom našel.
Prevezujem na pomožni ploščo. -Potem jo nenadoma opazim.
Hotel sem jo poklicati, ko opazim,
da se drži za roko z nekim manjšim, smešno oblečenim, dolgolasim tipom.
Potem sem se zavedel, da tisti tip ni moški,
da je moje dekle držalo za roko...
MVP, tukaj Houston. -Nadaljujte, Houston.
Explorer, tukaj Houston. -Nadaljujte, Houston.
Prekinite misijo. Ponavljam, prekinite misijo.
Začnite odklop od teleskopa v sili!
Začnite postopek za vrnitev. MVS, začnite evakuacijo v sili.
Potrjujem, Houston. Začenjamo.
Matt, takoj se vrnite v Explorer.
Ponavljam, takoj se vrnite Explorer. -Potrjujem.
Explorer, pripravite zračno komoro. -Zračna komora odprta
in pripravljena za vstop. -Houston, pojasnite.
Razbitine satelita so povzročile verižno reakcijo.
Zadele so druge satelite in povzročile nastanek novih razbitin,
ki z ogromno hitrostjo drvijo proti vam.
Potrdi. -Potrjujem.
Zaključite, dr. Stone. -Ne morem.
Plošča se še vedno inicializira. -Ne bom se ponavljal.
Samo trenutek. -Ni časa. Takoj!
Izključite jo!
To je ukaz. -Oprostite.
Končala sem.
Kowalski, začnite odklop od teleskopa v sili!
Shariff, pojdiva! -Razumem, Matt.
Houston, je kaj novega? -Verižna reakcija je v polnem razmahu.
Potrjeno je, da gre za nehoteno posledico
ruske sestrelitve enega od njihovih satelitov.
Sestrelili so lasten satelit? -Smejo ga odstraniti.
Najverjetneje kakšen pokvarjen vohunski satelit. Zdaj je šrapnel.
Explorer je pripravljen za ločitev od teleskopa.
Sproščanje spon čez tri, dva, ena.
Explorer, imamo nove podatke.
Kakšne so posledice, Houston? -Nič dobrega.
Večina naših sistemov je mrtvih.
Verižna reakcija razbitin ni pod nadzorom in se hitro širi.
Več satelitov je padlo in še kar padajo.
Definirajte "več satelitov". -Večina je uničenih.
Telekomunikacijski sistemi so mrtvi.
Pričakujte izpad zveze vsak trenutek.
Kowalski, vidim razbitine na levi strani.
Polovica Severne Amerike je pravkar ostala brez Facebooka.
Explorer, ponavljam, pričakujte izpad zveze vsak trenutek.
Sprejeto, Houston.
Explorer, tukaj Kowalski.
Potrjujem opažanje razbitin BSE satelita.
Ponavljam, vidim… -Dr. Stone zahteva hitrejši transport.
Stran moramo. Gremo, gremo!
S Kennedyja javljajo slabe vremenske razmere.
Houston, Explorer. Potrjujem.
Explorer, dr. Stone zahteva hitrejši transport do mesta vkrcavanja.
Explorer, me slišite? -Explorer, dovolite vkrcanje dr. Stone.
Imate dovoljenje, Kowalski.
Houston, tukaj Explorer. Potrdite.
Izgubili smo Houston.
Odpnite se. Čim prej moramo stran.
Rabiš pomoč, Matt? -Ne čakaj naju.
Zataknilo se je!
Človek zadet!
Houston, tukaj Explorer. Potrdite. Kowalski, poro...
Explorer je zadet! Explorer, me slišite?
Explorer, konec! Explorer!
Astronavt je izven območja postaje. Dr. Stone je izven območja.
Dr. Stone, odpnite se! -Ne! -Morate se odpeti!
Če se ne boste, vas bo odneslo predaleč!
Poslušajte me! Morate se zbrati!
Izgubljam vas iz vida.
Ne bom vam več mogel več slediti.
Odpeti se morate! Ne vidim vas več!
Takoj! -Poskušam, poskušam!
Houston, izgubil sem vidni kontakt z dr. Stone.
Dr. Stone, me slišite? Ponavljam, me slišite?
Ja, slišim vas! Odpela sem se! -Dajte mi svoj položaj.
Ne vem! Obračam se! Ne morem...
Javite mi svoj položaj. -GPS ne dela. Ne morem...
Povejte, kaj vidite?
Sem vam že rekla, da nič. Ničesar ne vidim!
Vidite Explorer? -Ne. -Kaj pa MVP? -Ne.
Osredotočite se na nekaj. Na Sonce, Zemljo. Dajte mi koordinate.
Ne morem dihati! -Dajte mi koordinate!
Dr. Stone, me slišite?
Daje mi svoj položaj.
Dajte mi svoj položaj. Javite mi svoj položaj.
Vidite Explorer?
Vidite MVP?
Osredotočite se na nekaj.
Na Sonce, Zemljo. Dajte mi koordinate.
Kowalski? Kowalski, me slišite?
Kowalski, vidim...
Vidim Explorer.
S severom v smeri urinih kazalcev ob 12h
in raketoplanom v sredini številčnice.
Vidim kitajsko postajo.
Ne, to je mednarodna vesoljska postaja (MVP).
MVP je v smeri...
MVP je v smeri malega urinega kazalca ob 7h.
Poročnik Kowalski, me slišite?
Explorer, me slišite?
Houston, me slišite?
Houston, tukaj specialistka misije Ryan Stone.
Iz območja postaje sem in se oddaljujem. Me slišite?
Kdorkoli?
Me slišite?
Prosim, potrdite.
Prosim.
Dr. Stone, me slišite? -Ja, poročnik Kowalski, slišim.
Poročnik Kowalski, tukaj sem.
Ponavljam, me slišite? -Ja, slišim vas. Tukaj sem!
Prižgite svojo luč. -Mojo luč? -Prižgite jo, da vas bom videl.
Tukaj! Tukaj!
Vidim vas. Držite se. Javite mi vaš status.
Dobro sem. V redu sem.
Vaš status. Kaj kažejo vaši instrumenti?
Tlak je 3,6.
Kaj je s kisikom?
Kisik pada. Hitro pada. Hitro. Devet...
Ne, 8%. -Prehitro dihate. Preveč kisika trošite in tega nočeva.
Pomirite se. Slišite? -Oprostite. Ja, razumem.
Kmalu bom tam. -Prosim, pohitite.
Lahko ugasnete luč, dr. Stone. -Oprostite.
Imam vas. Privezal vas bom nase.
Vem, da še niste opazili, kako zelo čeden sem,
vendar nehajte strmeti vame in mi raje pomagajte, prav? -Prav.
Takole.
Da ne boste preblizu pogonskih šob, vas bom malo odsunil. -Ne, ne, ne.
Ne sunil,... -Ne, ne.
...dregnil. -Ne, ne. Prekleto, ne! Ne!
Vidite? Kamor greste vi, grem tudi jaz.
To je že bolje.
Pojdiva odtod.
Prekleto. -Vem, kaj mislite.
Prekleto. -Kisik trošite.
Vrniva se na raketoplan. Kaj mislite o tem? Slišite?
Prekleto! -Dobro. Razumem.
Houston, na slepo. Tukaj Kowalski.
Z dr. Stone se vračava v bazo.
Naročite Explorerju, da pripravijo zračno komoro
za najin prihod? Potrdite.
Houston, tukaj Kowalski. Me slišite?
Houston, na slepo. Tukaj Kowalski.
Ne slišijo naju. -Tega ne veva. Zato bova še naprej govorila.
Če naju kdo sliši, nama bo morda lahko rešil življenje.
Nastavi svojo uro na 90 minut. -Zakaj 90?
Houston je sporočil, da znaša hitrost razbitin okoli 80.000 km/h.
Če upoštevam našo trenutno orbito, imamo približno 90 minut,
preden jih bomo spet dobili po riti.
Kisik je padel na 6%. -Prav.
Precej grozljivo je, če tu zgoraj nisi nikamor privezan, kajne?
Ja, precej strašljivo.
Dobro ste se znašli.
Tudi vi niste bili slabi.
Houston, na slepo. Tukaj Kowalski.
Nahajava se približno 900 m stran od Explorerja.
Z dr. Stone bi rada šla po truplo specialista misije Shariffa
in ga spravila v raketoplan. Greva lahko ponj?
Razumem.
Kje je?
Mojbog, mojbog.
Zgrabite ga!
-Poskušam, poskušam!
Vlečete me stran. -Držim ga!
Oklenite se ga. -Držim ga.
Ne morem vključiti pogona, če poskakujeta naokoli.
Ljubi bog.
Upam, da imate res dobro zavarovalno polico, Houston.
Poškodbe Explorerja so katastrofalne. Pogledal bom, če je kdo preživel.
Kisik je padel na 5%.
Prišli smo. Pazite na robove!
Sem. Sem!
Houston, na slepo, da potrdim.
Specialistka misije dr. Stone in poveljnik misije Matthew Kowalski
sva edina preživela z raketoplana STS 157.
Opravičujem se, ker nisem upoštevala navodil.
Morala bi prenehati z delom takoj, ko ste mi rekli. -Vseeno bi nas zadelo.
Z ničemer tega ne bi mogla preprečiti.
Hej. -Ja?
Priti morava do vesoljske postaje.
Tam.
Dolg sprehod bo, ampak uporabiti morava njihovo rešilno kapsulo
Sojuz za vrnitev na Zemljo.
Se strinjate?
Dr. Stone, se strinjate?
Strinjam se. -Dobro. Za vami.
O, bog.
Houston, na slepo. Tukaj Kowalski.
Z dr. Stone sva se odločila, da se napotiva proti MVP.
Uporabila bova enega od njihovih Sojuzov za vrnitev na Zemljo.
MVP, če naju slišite…
Reševalna ekipa bi nama prišla prav.
Kisik je padel na 2%. -Bližava se.
Lepo, kajne?
Kaj?
Sončni vzhod.
To bom pogrešal najbolj.
Kje je dom, dr. Stone?
Ryan, kje je dom?
Dom?
Dol spodaj. Na materi Zemlji.
Kje si postavila svoj šotor?
Pri jezeru Zurich. -Kje, za vraga, je to?
V Illinoisu.
V Illinoisu. Centralni časovni pas.
Tam je sedaj približno
osem zvečer.
Kaj dobri ljudje z jezera Zurich delajo ob 8h zvečer?
Ne vem.
Ne bo mi uspelo. Upočasnjujem te. -Kaj bi ti počela?
Daj no, Ryan. Osem je.
Ravnokar si zapustila bolnišnico po 18 urah službe.
Pelješ se domov.
Radio.
Poslušam radio.
Naj uganem.
NPR? Klasika? Top 40?
Karkoli. Vseeno mi je, samo da ne govorijo. Samo vozim se.
Kam se pelješ?
Samo vozim se.
Kaj pogrešaš spodaj?
Obstaja gospod Stone?
Ne.
Ni nikogar posebnega?
Nikogar, ki bi zdaj gledal gor in mislil nate?
Ryan?
Imela sem hčerko.
Štiri leta je imela.
V šoli se je igrala. Zdrsnilo ji je, udarila se je v glavo in konec.
Kako neumno.
Peljala sem se, ko so me poklicali, tako da...
Od takrat to počnem.
Vstanem, grem v službo in se vozim.
Kisik je padel na 1%.
Imam dobro in slabo novico.
Dobra je, da imava še pet minut do MVP
in vem, kje imajo Rusi skrito svojo vodko.
To je res dobro, ker že letim na hlape.
Slaba novica je, da mi bo manjkalo 10 minut
da bi potolkel Anatolijev rekord in...
Kaj je? -V rdečem sem. Tlak kisika je nizek.
V jeklenki nimaš več kisika, vendar ga imaš še v obleki. -Razumem.
Moraš ga srkati, ne goltati.
Vino, ne pivo. Srkaj, Ryan.
Houston, na slepo. Vidiva MVP.
Postaja je zapuščena, ker manjka prvi Sojuz.
Drugi Sojuz je videti poškodovan in njegovo padalo je aktivirano.
Njegova uporaba za vrnitev na Zemljo ni mogoča.
Se ne bi morala obrniti? Spet naju odnaša.
Še ne. Nisem se hecal glede hlapov.
Ta piksna lahko da od sebe samo še sunek ali dva,
če bova imela srečo.
Pozor.
Nameri.
Ogenj!
Čakaj! Zaviraj! -Ne morem, piksna je prazna.
Trdo bova udarila. Zagrabi se za kaj.
Kaj naj storim?
Ryan!
Pas se je odpel. Sama sem! Sama sem!
Oprimi se česa!
Česarkoli!
Ryan!
Daj mi roko! -Imam te.
Imam te. Tukaj.
Sranje!
Ne, ne, ne...
Imam te.
Drži se. Potegnila te bom k sebi.
Doktorica. -Drži se. Potegnila te bom k sebi.
Ryan, poslušaj. -Rešila te bom. -Moraš me izpustiti. -Ne.
Vrvi so preveč ohlapne. Vlečem te s sabo.
Moraš me spustiti ali pa bova oba umrla.
Ne bom te spustila! Rešila se bova. -Ne.
Ryan, spusti me. -Ne.
Nikamor ne greš.
O tem ne odločaš ti. -Ne, ne. Prosim, ne naredi tega.
Ne naredi tega. Ne, ne.
Prosim, ne naredi tega.
Uspelo ti bo, Ryan.
Ne!
Imela sem te.
Ryan, me slišiš?
Me slišiš?
Alarm za CO2 se je sprožil.
Vkrcati se moraš na postajo.
Vidiš zračno komoro?
Ryan, me slišiš?
Poišči zračno komoro.
Nad tabo je poleg modula Zarja.
Jo vidiš? -Ja.
Vidim jo. -Dobro. Do tja moraš priti.
Začenja se ti vrteti v glavi, kajne? -Ja.
Ker vdihuješ CO2. Počasi izgubljaš zavest.
Vkrcati se moraš na postajo. -Prav.
Drugi Sojuz je preveč poškodovan za vrnitev,
vendar je dovolj dober za kratko nedeljsko vožnjo.
Nedeljsko vožnjo?
Poglej proti zahodu. Vidiš svetlo piko v daljavi?
To je kitajska postaja. -Ja.
Vzela boš Sojuz in z njim odletela tja.
Kitajski rešilni čoln se imenuje Shenzhou.
Nikoli še nisem letela s Shenzhoujem. -Ni pomembno.
Njegov protokol za vstop v ozračje je isti kot pri Sojuzu.
Dobro.
Tudi s Sojuzom še nisi letela? -Samo v simulatorju.
Potem pa obvladaš.
Zrušila sem se.
To je simulator, namenjen je temu.
Vsakič. Vsakič sem se zrušila.
Zadevo enostavno usmeriš proti Zemlji. To ni nobena znanost.
Jutri ob tej uri boš spet na jezeru Zurich
in jim boš imela kaj povedati.
Me slišiš?
Ryan, me slišiš? -Vzela bom Sojuz in pridem pote.
Ne, ne boš. -Pridem te iskat.
Predaleč sem že. -Pridem te iskat.
Bojim se, da je ta ladja že odplula.
Ryan, morala se boš naučiti pustiti stvari za sabo.
Rad bi te slišal reči, da ti bo uspelo.
Daj, Ryan, reci.
Uspelo mi bo. -Dobro, nadaljuj.
Kakšno ime za dekle je Ryan?
Oče si je želel sina.
Si že blizu zračne komore?
Ne še. -Nadaljuj.
Zdaj, ko sva dovolj narazen,
zdim se ti privlačen, kajne? -Kaj?
Ljudje pravijo, da imam čudovite modre oči.
Čudovite modre oči imaš.
Rjave oči imam.
Hočeš slišati dobro novico? -Katero?
Podrl bom Anatolijev rekord
in mislim, da bo moj zelo, zelo dolgo zdržal.
Ne, prišla bom pote.
Mojbog. -Kaj je?
Hej, Ryan? -Ja?
Morala bi videti odsev sonca v Gangesu.
Čudovit je.
Kje ste?
Komunikacije. Tukaj ste.
Matt, tukaj Ryan. Potrdi.
Matt, uspelo mi je. Na postaji sem. Me slišiš?
Matt, govori z mano.
Povej mi, kje si. Daj mi svoj položaj.
Kje si? Povej mi, kaj vidiš.
Čvekal si, odkar smo zapustili Cape Canaveral,
zdaj si se pa odločil, da boš utihnil?
Govori z mano. Reci kaj, reci karkoli! Vseeno mi je!
Povej mi o karnevalu Mardi Gras. O dolgolasem tipu.
Povej, kaj je bilo.
Kaj je bilo z dolgolascem?
Prosim, govori z mano.
Prosim.
Houston, na slepo...
Specialistka misije Ryan Stone se javlja z MVP.
Stik s poveljnikom misije Matthewem Kowalskim je izgubljen.
Radijske zveze ni.
Vidnega kontakta ni.
Da potrdim.
Jaz, Ryan Stone, sem edina preživela z raketoplana STS 157.
Kaj je spet?
POŽAR
Kje je? Kje je stikalo?
Super, kot na treningu. Ločitev.
Rdeča.
Kje je?
Tega se spomnim.
Nimam štirih minut. Treba bo ročno.
Ločitev. Takole.
Sedem minut imam, da se poberem od tu.
Kaj... kaj?
Ne, ne, ne!
Ustavi se! Ustavi se!
Takole.
Takole, takole.
Dajmo.
Super.
Jasno nebo z možnostjo satelitskih razbitin.
Tole snamemo in gremo domov. Mala malica.
Dobro.
Sranje.
Dajmo.
Dajmo, dajmo.
Dobro.
Sovražim vesolje.
Utihni.
Dobro.
To je dobro.
Umirimo te.
Dobro.
Pojdimo obiskat kitajsko postajo.
Houston, na slepo.
Postaja Tiangong je približno 100 km zahodno.
Z njene smeri sem za približno 13 stopinj.
Popravila bom tirnico.
Dobro.
V redu.
Vključila bom SKD čez pet, štiri,
tri, dva, ena.
Kaj se dogaja? Dajmo.
Ena.
Dajmo, dajmo.
Ne zafrkavaj me.
Ne zafrkavaj me!
Ne! Ne me zajeb…
Houston, na slepo. Tukaj dr. Ryan Stone.
Kličem s Sojuza TMA 14M.
Ostala sem brez goriva in nenadzorovano drsim. Me slišite?
Houston. Tukaj dr. Ryan Stone.
Me slišite?
Houston. Tukaj Ryan Stone. Me slišite?
Houston, tukaj specialistka misije Ryan Stone. Me slišite?
Houston, Houston, prosim, potrdite identiteto.
Houston, sprejemam vas na srednjih valovih. Potrdite.
Me slišite?
Je to kitajsko postaja? Je to Tiangong? Potrdite.
Mayday, me slišite? Mayday, mayday, mayday.
Ja, ja. Mayday, mayday. Mayday, mayday.
Aningaaq.
Je to tvoje ime?
Je Aningaaq tvoje ime? Je to tvoje ime?
Mayday?
Ne, ne. Moje ime ni Mayday. Pišem se Stone.
Dr. Ryan Stone. Pomoč rabim.
To so psi.
Nekdo z Zemlje se javlja.
Nekdo z Zemlje je.
Aningaaq, naj tvoji psi še lajajo zame, prosim.
Tvoji psi. Psi, veš? Vau, vau. Psi.
Umrla bom, Aningaaq.
Vem, da bomo vsi umrli. Vsak to ve.
Ampak jaz bom umrla danes.
Smešno je. To, da veš…
Ampak mene je vseeno strah.
Res me je strah.
Nihče ne bo žaloval za mano, nihče ne bo molil za mojo dušo.
Boš ti žaloval za mano?
Boš ti zmolil molitev zame?
Ali je že prepozno?
Saj bi molila sama, ampak še nikoli v življenju nisem, tako da...
Nihče me ni naučil moliti.
Nihče me ni nikoli naučil.
Dojenček.
Dojenček je pri tebi, kajne?
Mu poješ uspavanko?
Kako ljubko.
Tudi jaz sem jih pela moji punčki.
Upam, da jo bom kmalu videla.
Lepo, Aningaaq. Kar poj še naprej.
Poj mi uspavanko in jaz bom zaspala.
Kar poj, poj, poj.
Ne, ne, ne!
Poglej na uro. Trinajst ur in enajst minut.
Pokliči Anatolija in mu povej, da je premagan.
Malo mračno je tukaj noter, mar ne? -Kako si...?
Verjemi mi, hudičevo dobra zgodba je. -Kako si...?
Tako je bolje.
Našel sem malo dodatne moči v baterijah.
Pomagalo je, ker te ni bilo zraven, da bi me motila.
Vesel sem, da te vidim. Nisem si mislil, da ti bo uspelo.
Si našla vodko?
Nisi mi povedal, kje je.
Na Anatolija. Na zdravje.
Ne? Prav.
Pojdiva odtod.
Do kitajski postaja je približno 160 km.
Kratka nedeljska vožnja.
Ne moreva. -Seveda lahko.
Goriva ni več. Vse sem poskusila.
Vedno se da še kaj narediti. -Vse sem poskusila.
Si pomislila na motorje za mehko pristajanje?
Za pristajanje so, tako da... -Pristanek je isto kot vzlet.
Se nisi učila o tem na usposabljanju?
Nikoli nisem uspela pristati s simulatorjem.
Ampak veš, kako to gre. -Vsakič sem se zrušila.
Poslušaj, se hočeš vrniti ali hočeš ostati tukaj?
Razumem, tukaj je lepo.
Lahko izključiš vse sisteme,
ugasneš vse luči,
zapreš oči in pozabiš na vse.
Nikogar ni tukaj, ki bi te lahko prizadel.
Varno je.
Zakaj bi se boril? Za kaj bi še živel?
Otrok ti je umrl. Kaj je lahko hujše kot to?
Pomembno pa je, kaj boš naredila zdaj.
Če se odločiš oditi, potem samo nadaljuj.
Nasloni se nazaj in uživaj v vožnji.
Z obema nogama moraš trdno stopiti na tla in začeti živeti.
Kako si prišel sem? -Rekel sem ti, da je to hudičevo dobra zgodba.
Ryan. -Kaj?
Čas je, da greš domov.
Pristanek...
Pristanek je...
Rekel je…
Pristanek, pristanek. Pristanek je zelena.
Dobro.
Pristanek.
Raketni motorji za mehko pristajanje
se samodejno sprožijo tri metre nad tlemi.
Kako si pameten, Matt.
Znebiti se moram pogonskega modula.
Tako je.
Poskusimo ločevanje modula.
Gremo.
Dobro.
Houston, sledi problematičen del.
Sojuz mora misliti, da smo tri metre nad tlemi.
Matt, ker sem morala ta teden dolge ure poslušati tvoje zgodbe,
bi rada, da mi zdaj ti narediš uslugo.
Videl boš malo deklico z rjavimi skuštranimi lasmi z veliko vozli.
Ne mara se česati. Pa nič zato.
Ime ji je Sarah.
Ji lahko poveš, da je mami našla njen rdeč čevelj?
Tako jo je skrbelo zaradi tega čevlja, Matt.
Pod posteljo je bil.
Objemi in poljubi jo v mojem imenu. Reci ji, da jo mami pogreša.
Reci ji, da je moj angel.
Zelo ponosna sem nanjo. Zelo, zelo ponosna.
Povej ji, da se ne bom vdala.
Reci ji, da jo imam rada, Matt.
Reci ji, da jo imam tako zelo rada.
Lahko narediš to zame?
Si razumel?
Gremo.
Izgubljaš višino, Tiangong.
Če boš še padal, boš poljubil atmosfero.
Ampak ne brez mene, ker si moj zadnji prevoz.
Čakaj.
Pet...
Štiri...
Tri...
Ne bom se več samo vozila.
Pojdimo domov.
Dajmo, dajmo.
Kje si?
45, 90, 180.
Prekleto.
Sranje!
Shenzhou, dajmo. Shenzhou. Shenzhou.
Jebenti!
Shenzhou.
V Sojuzu je gumb za vklop tukaj.
Ločitev, ločitev.
En kovač…
To se ne sliši dobro.
…konja...
...kuje…
Ne kapiram kitajsko.
…kol'ko žebljev...
V redu, dobro.
Houston, na slepo.
Specialistka misije Ryan Stone se javlja iz Shenzhouja.
Pripravljam se na ločitev od Tiangonga.
Imam slab občutek glede te misije.
Spominja me na zgodbo, Houston...
Pozabite na zgodbo, Houston. Pozabite na zgodbo.
Vroče postaja.
Vidim le dva možna izida.
Ali mi uspe priti dol v enem kosu
in bom imela hudičevo zanimivo dogodivščino za sabo
ali pa bom zgorela v naslednjih 10 minutah.
Naj se zgodi eno ali drugo, nič hudega.
V vsakem primeru...
bo to hudičevo dobra vožnja.
Pripravljena sem.
Shenzhou, na slepo, tukaj Houston. Navedite FM frekvenco.
Naši radarji vas zaznavajo na vstopni tirnici.
Če nas slišite, prosimo, potrdite identiteto.
Tukaj Houston.
Prosimo, potrdite identiteto.
Po vas smo poslali reševalno ekipo.
Reševalna ekipa je na poti.
Shenzhou, na slepo, tukaj Houston.
Po vas smo poslali reševalno ekipo.
Hvala.
Prevod in priredba: zdenkob www.yifysubtitles.com